ᱵᱤᱥᱟᱠᱷᱟᱯᱟᱴᱱᱟᱢ ᱨᱮᱞᱣᱮ ᱥᱴᱮᱥᱚᱱ

ᱵᱤᱥᱟᱠᱷᱟᱯᱟᱴᱱᱟᱢ ᱡᱚᱸᱠᱥᱚᱱ (ᱥᱴᱮᱥᱚᱱ ᱠᱳᱰ: VSKP) ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱟᱱᱫᱷᱨᱚ ᱯᱨᱚᱫᱮᱥ ᱨᱮ ᱵᱤᱥᱟᱠᱷᱟᱯᱟᱴᱱᱟᱢ ᱨᱮ ᱢᱮᱱᱟᱜ ᱢᱤᱫ ᱢᱩᱬ ᱨᱮᱞᱣᱮ ᱥᱴᱮᱥᱚᱱ ᱠᱟᱱᱟ ᱾ ᱱᱚᱣᱟ ᱫᱚ ᱦᱟᱣᱲᱟ-ᱪᱮᱱᱱᱟᱭ ᱢᱩᱬ ᱞᱟᱭᱤᱱ ᱨᱮ ᱢᱮᱱᱟᱜᱼᱟ ᱾ ᱱᱤᱛ ᱫᱷᱟᱹᱨᱤᱡ ᱱᱚᱣᱟ ᱫᱚ ᱤᱥᱴ ᱠᱚᱥᱴ ᱨᱮᱞᱣᱮ ᱦᱚᱛᱮᱛᱮ ᱪᱟᱪᱞᱟᱣ ᱦᱩᱭᱩᱜ ᱠᱟᱱᱟ ᱟᱨ ᱥᱤᱧᱚᱛᱤᱭᱟᱹ ᱨᱮᱞᱣᱮ ᱦᱚᱛᱮᱛᱮ ᱥᱟᱢᱟᱝ ᱫᱚᱨᱭᱟ ᱫᱷᱟᱨᱮ ᱨᱮᱞᱣᱮ ᱴᱚᱴᱷᱟ ᱨᱮ ᱪᱟᱪᱞᱟᱣ ᱞᱟᱹᱜᱤᱫ ᱫᱚ ᱟᱹᱰᱤ ᱜᱟᱱ ᱚᱠᱛᱚ ᱞᱟᱜᱟᱣ ᱫᱟᱲᱮᱭᱟᱜᱼᱟ ᱾ ᱑᱘᱙᱖ ᱥᱮᱨᱢᱟ ᱨᱮ ᱱᱚᱶᱟ ᱫᱚ ᱣᱟᱞᱴᱮᱭᱟᱨ ᱨᱮᱞᱣᱮ ᱥᱴᱮᱥᱚᱱ ᱢᱮᱱᱛᱮ ᱠᱚ ᱧᱩᱛᱩᱢ ᱞᱮᱜᱼᱟ ᱛᱟᱦᱮᱸᱫ ᱾ ᱑᱙᱘᱗ ᱥᱮᱨᱢᱟ ᱨᱮ ᱱᱚᱶᱟ ᱨᱮᱱᱟᱜ ᱧᱩᱛᱩᱢ ᱫᱚ ᱵᱤᱥᱟᱠᱷᱟᱯᱟᱴᱱᱟᱢ ᱮᱱᱟ ᱾

ᱱᱟᱜᱟᱢ
᱑᱘᱙᱓ ᱠᱷᱚᱱ ᱑᱘᱙᱖ ᱫᱷᱟᱹᱨᱤᱡ, ᱠᱚᱴᱚᱠ ᱠᱷᱚᱱ ᱵᱤᱡᱚᱭᱣᱟᱰᱟ ᱫᱷᱟᱹᱨᱤᱡ ᱑,᱒᱘᱗ ᱠᱤᱞᱚᱢᱤᱴᱚᱨ (᱘᱐᱐ ᱢᱟᱭᱤᱞ) ᱴᱨᱮᱠ ᱵᱮᱱᱟᱣ ᱞᱮᱱᱟ ᱾ ᱱᱚᱣᱟ ᱥᱴᱮᱥᱚᱱ ᱫᱚ ᱑᱘᱙᱖ ᱥᱮᱨᱢᱟ ᱨᱮ ᱣᱟᱞᱴᱮᱭᱟᱨ ᱨᱮᱞᱣᱮ ᱥᱴᱮᱥᱚᱱ ᱞᱮᱠᱟᱛᱮ ᱵᱮᱱᱟᱣ ᱞᱮᱱᱟ ᱾ ᱟᱨ ᱑ ᱡᱟᱱᱩᱣᱟᱨᱤ ᱑᱘᱙᱙ ᱥᱮᱨᱢᱟ ᱨᱮ ᱠᱚᱴᱚᱠ ᱞᱟᱹᱜᱤᱫ ᱵᱮᱝᱜᱚᱞ ᱱᱟᱜᱽᱯᱩᱨ ᱨᱮᱞᱣᱮ ᱨᱮᱱᱟᱜ ᱞᱟᱭᱤᱱ ᱮᱦᱚᱵ ᱞᱮᱱᱟ ᱾ ᱑᱙᱐᱒ ᱥᱮᱨᱢᱟ ᱨᱮ, ᱠᱚᱢᱯᱟᱹᱱᱤ ᱫᱚ ᱠᱚᱴᱚᱠ ᱨᱮ ᱤᱥᱴ ᱠᱚᱥᱴ ᱞᱟᱭᱤᱱ ᱨᱮᱱᱟᱜ ᱕᱑᱔ ᱠᱤᱞᱚᱢᱤᱴᱚᱨ (᱓᱑᱙ ᱢᱟᱭᱤᱞ) ᱠᱚᱧᱮ ᱯᱟᱦᱴᱟ ᱨᱮᱱᱟᱜ ᱴᱷᱟᱶ ᱮ ᱦᱟᱢᱮᱴ ᱞᱮᱫᱼᱟ, ᱡᱟᱦᱟᱸ ᱨᱮ  ᱨᱮᱱᱟᱜ ᱪᱟᱸᱜᱟ ᱞᱟᱭᱤᱱ ᱦᱚᱸ ᱥᱮᱞᱮᱫ ᱛᱟᱦᱮᱸ ᱠᱟᱱᱟ ᱾ ᱛᱟᱭᱚᱢ ᱛᱮ ᱮᱛᱚᱢ ᱥᱮᱦᱮᱫ ᱫᱚ ᱢᱚᱫᱽᱨᱟᱥ ᱟᱨ ᱮᱛᱚᱢ ᱢᱚᱦᱨᱚᱛᱟ ᱨᱮᱞᱣᱮ ᱥᱟᱶ ᱢᱮᱥᱟ ᱮᱱᱟ ᱾

ᱰᱟᱦᱟᱨ ᱠᱚ
ᱵᱤᱥᱟᱠᱷᱟᱯᱟᱴᱱᱟᱢ ᱥᱴᱮᱥᱚᱱ ᱫᱚ ᱥᱟᱢᱟᱝ ᱫᱚᱨᱭᱟ ᱫᱷᱟᱨᱮ ᱨᱮᱞᱣᱮ ᱴᱚᱴᱷᱟ ᱨᱮᱱᱟᱜ ᱢᱤᱫ ᱴᱷᱟᱶ ᱛᱟᱦᱮᱸ ᱠᱟᱱ ᱠᱷᱟᱱ ᱜᱮ ᱱᱚᱣᱟ ᱥᱴᱮᱥᱚᱱ ᱫᱚ ᱟᱹᱰᱤ ᱵᱟᱹᱲᱛᱤ ᱠᱟᱹᱢᱤ ᱞᱟᱹᱜᱤᱫ ᱵᱮᱵᱚᱥᱛᱟ ᱛᱟᱦᱮᱸ ᱠᱟᱱᱟ ᱾ ᱦᱤᱡᱩᱜ ᱠᱟᱱ ᱴᱨᱮᱱ ᱠᱚ ᱞᱟᱹᱜᱤᱫ ᱯᱞᱮᱴᱯᱷᱚᱨᱢ ᱫᱚ ᱡᱚᱛᱚ ᱚᱠᱛᱚ ᱨᱮ ᱵᱟᱝ ᱧᱟᱢᱚᱜᱼᱟ, ᱟᱨ ᱴᱨᱮᱱ ᱛᱤᱸᱜᱩ ᱨᱮᱱᱟᱜ ᱚᱠᱛᱚ ᱫᱚ ᱒᱐ ᱴᱤᱯᱤᱡ ᱛᱟᱦᱮᱸᱱᱟ ᱾

ᱡᱩᱫᱤ ᱢᱤᱫᱴᱟᱹᱝ ᱴᱨᱮᱱ ᱛᱟᱭᱱᱚᱢ ᱞᱮᱱ ᱠᱷᱟᱱ, ᱚᱱᱟ ᱛᱟᱭᱱᱚᱢ ᱴᱨᱮᱱ ᱫᱚ ᱫᱩᱵᱷᱣᱟᱰᱟ ᱟᱨᱵᱟᱝ ᱵᱤᱡᱚᱭᱱᱚᱜᱚᱨᱚᱢ ᱨᱮ ᱛᱤᱸᱜᱩᱭᱟ ᱾ ᱨᱩᱴ ᱨᱤᱞᱮ ᱤᱱᱴᱟᱨᱞᱚᱠᱤᱝ (RRI) ᱥᱤᱥᱴᱮᱢ ᱫᱚ ᱥᱤᱜᱽᱱᱟᱞ ᱮᱯᱮᱨᱮᱴᱤᱵᱷ ᱨᱮᱱᱟᱜ ᱢᱤᱫ ᱵᱮᱵᱚᱥᱛᱟ ᱠᱟᱱᱟ, ᱡᱟᱦᱟᱸ ᱫᱚ ᱡᱚᱸᱠᱥᱚᱱ ᱟᱨᱵᱟᱝ ᱠᱨᱚᱥᱤᱝ ᱞᱮᱠᱟᱱ ᱴᱨᱮᱠ ᱨᱮᱱᱟᱜ ᱥᱤᱥᱴᱮᱢ ᱦᱚᱛᱮᱛᱮ ᱵᱷᱮᱜᱟᱨ ᱵᱷᱮᱜᱟᱨ ᱠᱟᱹᱢᱤᱦᱚᱨᱟ ᱠᱚ ᱫᱚᱦᱚᱭᱟ ᱾ ᱫᱩᱵᱽᱣᱟᱰᱟ ᱠᱷᱚᱱ ᱥᱮᱱᱚᱜ ᱛᱟᱭᱚᱢ ᱴᱨᱮᱱ ᱠᱚ ᱵᱚᱫᱚᱞᱚᱜ ᱨᱮᱱᱟᱜ ᱱᱚᱶᱟ ᱜᱮ ᱡᱚᱥ ᱠᱟᱱᱟ ᱾

ᱵᱤᱥᱟᱠᱷᱟᱯᱟᱴᱱᱟᱢ ᱟᱨ ᱥᱤᱠᱚᱱᱫᱨᱟᱵᱟᱫᱽ ᱛᱟᱞᱟ ᱨᱮ ᱫᱤᱱᱟᱹᱢ ᱦᱤᱞᱚᱜ ᱕,᱐᱐᱐ ᱠᱷᱚᱱ ᱰᱮᱦᱮᱨ ᱦᱚᱲ ᱠᱚ ᱥᱮᱱᱚᱜᱼᱟ ᱾ ᱡᱟᱦᱟᱸ ᱫᱚ ᱑᱘ ᱠᱷᱚᱱ ᱰᱮᱦᱮᱨ ᱴᱨᱮᱱ ᱛᱮ ᱡᱚᱲᱟᱣ ᱟᱠᱟᱱᱟ, ᱡᱟᱦᱟᱸ ᱨᱮ ᱱᱟᱣᱟ ᱵᱮᱱᱟᱣ ᱟᱠᱟᱱ ᱵᱤᱥᱟᱠᱷᱟᱯᱟᱴᱱᱟᱢ-ᱥᱤᱠᱚᱱᱫᱨᱟᱵᱟᱫᱽ ᱵᱚᱱᱫᱮ ᱵᱷᱟᱨᱚᱛ ᱮᱠᱥᱯᱨᱮᱥ ᱦᱚᱸ ᱥᱮᱞᱮᱫ ᱟᱠᱟᱱᱟ ᱾ ᱢᱤᱫᱴᱟᱹᱝ ᱮᱴᱟᱜ ᱰᱟᱦᱟᱨ, ᱮᱛᱚᱢ ᱛᱟᱞᱢᱟ ᱨᱮᱞᱣᱮ ᱨᱮᱱᱟᱜ ᱜᱳᱫᱟᱵᱚᱨᱤ ᱮᱠᱥᱯᱨᱮᱥ, ᱵᱤᱥᱟᱠᱷᱟᱯᱟᱴᱱᱟᱢ ᱠᱷᱚᱱ ᱪᱟᱞᱟᱜᱼᱟ ᱾

ᱤᱱᱯᱨᱟᱥᱴᱨᱚᱠᱪᱚᱨ
ᱵᱤᱥᱟᱠᱷᱟᱯᱟᱴᱱᱟᱢ ᱥᱴᱮᱥᱚᱱ ᱨᱮᱱᱟᱜ ᱚᱥᱟᱨ ᱵᱤᱥᱟᱹᱨ ᱫᱚ ᱑᱐᱓,᱑᱗᱘ ᱜᱟᱺᱴ ᱢᱤᱴᱟᱨ (᱑,᱑᱑᱐,᱖᱐ ᱜᱟᱺᱴ ᱯᱷᱩᱴ) ᱢᱮᱱᱟᱜᱼᱟ ᱾ ᱱᱚᱸᱰᱮ ᱘ ᱜᱚᱴᱟᱝ ᱯᱞᱮᱴᱯᱷᱚᱨᱢ ᱢᱮᱱᱟᱜᱼᱟ, ᱡᱟᱦᱟᱸ ᱨᱮᱱᱟᱜ ᱵᱟᱹᱲᱛᱤ ᱫᱚ ᱢᱤᱫ ᱞᱮᱠᱟᱱ ᱜᱮᱭᱟ, ᱟᱨ ᱡᱚᱛᱚ ᱴᱨᱟᱠ ᱫᱚ ᱵᱨᱚᱰ-ᱜᱮᱡᱽ ᱟᱨ ᱤᱞᱮᱠᱴᱨᱤᱠ ᱜᱮᱭᱟ ᱾

ᱥᱴᱮᱥᱚᱱ ᱨᱮ ᱮᱥᱠᱮᱞᱮᱴᱚᱨ ᱟᱨ ᱢᱤᱫ ᱵᱟᱥ ᱥᱴᱮᱥᱚᱱ ᱢᱮᱱᱟᱜᱼᱟ ᱾ ᱰᱷᱮᱨ ᱜᱟᱱ ᱯᱞᱮᱴᱯᱷᱚᱨᱢ ᱨᱮ ᱣᱤᱞᱥᱮᱭᱟᱨ ᱠᱚ ᱞᱟᱹᱜᱤᱫ ᱵᱮᱵᱚᱥᱛᱟ ᱢᱮᱱᱟᱜᱼᱟ ᱟᱨ ᱨᱮᱢᱯ ᱛᱮ ᱥᱮᱴᱮᱨ ᱫᱟᱲᱮᱭᱟᱜᱼᱟ ᱾

ᱱᱚᱣᱟ ᱥᱴᱮᱥᱚᱱ ᱨᱮ ᱒᱐᱐ ᱠᱷᱚᱱ ᱵᱟᱹᱲᱛᱤ ᱠᱟᱹᱢᱤᱭᱟᱹ ᱠᱚ ᱠᱟᱹᱢᱤ ᱠᱟᱱᱟ ᱾

ᱵᱮᱵᱚᱥᱛᱟ ᱠᱚ
ᱜᱤᱫᱽᱨᱟᱹ ᱠᱚ ᱞᱟᱹᱜᱤᱫ ᱣᱟᱭ-ᱯᱷᱟᱭ ᱵᱮᱵᱚᱥᱛᱟ ᱟᱨ ᱢᱤᱫ 'ᱯᱷᱟᱱ ᱴᱚᱴᱷᱟ' ᱢᱮᱱᱟᱜᱼᱟ ᱾ ᱥᱟᱢᱟᱝ ᱟᱨ ᱯᱟᱪᱮ ᱴᱟᱨᱢᱤᱱᱟᱞ ᱨᱮ ᱵᱷᱮᱜᱟᱨ ᱠᱟᱣᱩᱱᱴᱟᱨ ᱢᱮᱱᱟᱜᱼᱟ ᱾

ᱥᱮᱰ
ᱵᱤᱥᱟᱠᱷᱟᱯᱟᱴᱱᱟᱢ ᱨᱮ ᱢᱮᱱᱟᱜ ᱰᱤᱡᱮᱞ ᱞᱳᱠᱳ ᱥᱮᱰ ᱫᱚ ᱥᱤᱧᱚᱛᱤᱭᱟᱹ ᱨᱮᱞᱣᱮ ᱨᱮᱱᱟᱜ ᱡᱚᱛᱚ ᱠᱷᱚᱱ ᱢᱟᱨᱟᱝ ᱜᱮᱭᱟ, ᱡᱟᱦᱟᱸ ᱨᱮ ᱓᱐᱐ ᱜᱚᱴᱟᱝ ᱰᱤᱡᱮᱞ ᱞᱳᱠᱳᱢᱳᱴᱤᱵᱽ ᱢᱮᱱᱟᱜᱼᱟ ᱾ ᱤᱞᱮᱠᱴᱨᱤᱠ ᱞᱳᱠᱳ ᱥᱮᱰ ᱨᱮ ᱒᱙᱗ ᱜᱚᱴᱟᱝ ᱞᱳᱠᱳᱢᱳᱴᱤᱵᱽ ᱥᱮᱞᱮᱫ ᱫᱟᱲᱮᱭᱟᱜᱼᱟ ᱾

ᱡᱤᱣᱤᱵᱟᱹᱫᱤ ᱠᱟᱹᱢᱤ
ᱵᱤᱥᱟᱠᱷᱟᱯᱟᱴᱱᱟᱢ ᱫᱚ ᱥᱤᱧᱚᱛ ᱨᱮᱱᱟᱜ ᱠᱣᱟᱞᱤᱴᱤ ᱠᱟᱣᱩᱱᱥᱤᱞ ᱦᱚᱛᱮᱛᱮ ᱫᱤᱥᱚᱢ ᱨᱮᱱᱟᱜ ᱡᱚᱛᱚ ᱠᱷᱚᱱ ᱯᱷᱨᱪᱟᱹ ᱨᱮᱞᱣᱮ ᱥᱴᱮᱥᱚᱱ ᱢᱮᱱᱛᱮ ᱠᱚ ᱧᱩᱛᱩᱢ ᱟᱠᱟᱫᱼᱟ ᱾ ᱟᱨ ᱤᱱᱰᱤᱭᱟᱱ ᱜᱨᱤᱱ ᱵᱤᱞᱰᱤᱝ ᱠᱟᱣᱩᱱᱥᱤᱞ (IGBC) ᱦᱚᱛᱮᱛᱮ ᱮᱵᱷᱚᱨᱮᱡᱽ ᱞᱟᱹᱜᱤᱫ ᱛᱮ ᱯᱞᱟᱴᱤᱱᱚᱢ ᱨᱮᱴᱤᱝ ᱮ ᱧᱟᱢ ᱟᱠᱟᱫᱼᱟ ᱾

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ


ᱛᱷᱚᱠ:ᱵᱤᱥᱟᱠᱷᱟᱯᱟᱴᱱᱟᱢ ᱨᱮ ᱨᱮᱞᱣᱮ ᱥᱴᱮᱥᱚᱱ ᱠᱚ
ᱛᱷᱚᱠ:ᱣᱟᱞᱴᱮᱭᱟᱨ ᱨᱮᱞᱣᱮ ᱦᱟᱹᱴᱤᱧ ᱨᱮ ᱨᱮᱞᱣᱮ ᱥᱴᱮᱥᱚᱱ ᱠᱚ
ᱛᱷᱚᱠ:ᱥᱤᱧᱚᱛ ᱨᱮ ᱨᱮᱞᱣᱮ ᱥᱴᱮᱥᱚᱱ ᱠᱚ ᱑᱘᱙᱖ ᱨᱮ ᱡᱷᱤᱡ ᱞᱮᱱ
ᱛᱷᱚᱠ:ᱟᱱᱫᱷᱨᱚ ᱯᱨᱚᱫᱮᱥ ᱨᱮ ᱨᱮᱞᱣᱮ ᱡᱚᱸᱠᱥᱚᱱ ᱥᱴᱮᱥᱚᱱ ᱠᱚ
ᱛᱷᱚᱠ:ᱵᱤᱥᱟᱠᱷᱟᱯᱟᱴᱱᱟᱢ ᱦᱚᱱᱚᱛ ᱨᱮ ᱨᱮᱞᱣᱮ ᱥᱴᱮᱥᱚᱱ ᱠᱚ
ᱛᱷᱚᱠ:ᱵᱤᱥᱟᱠᱷᱟᱯᱟᱴᱱᱟᱢ ᱨᱮ ᱥᱟᱜᱟᱲᱚᱢ